rejauldu/bengali-wikipedia huggingface dataset:
মীর আহমেদ আলি খান সিদ্দিকি ছিলেন প্রথম আসাফ জাহর পুত্র। তিনি ১৭১২ সালের ২৬ ফেব্রুয়ারি জন্মগ্রহণ করেছেন। ১৭৪৮ সালে তিনি তার পিতার উত্তরসুরি হিসেবে হায়দ্রাবাদ রাজ্যের নিজাম হন। তিনি হুমায়ুন জাহ, নিজামউদ্দৌলা, নওয়াব মীর আহমেদ আলি খান সিদ্দিকি বাহাদুর, নাসির জং, দক্ষিণাত্যের নওয়াব সুবাদার উপাধি গ্রহণ করেছিলেন। তিনি নাসির জং বলে বেশি পরিচিত।  মুঘল সম্রাট মুহাম্মদ শাহ তাকে নাসির জং উপাধি দিয়েছিলেন। পরবর্তী মুঘল সম্রাট আহমেদ শাহ বাহাদুর তাকে দক্ষিণাত্যের সুবাদার হিসেবে নিয়োগ দেন এবং নাসিরউদ্দৌলা উপাধি দেন।http://books.google.com.pk/books?ei=o7L2TtWfBuii4gSXweTsAw&id=IjJuAAAAMAAJ&dq=salabat+jung+and+alamgir+ii&q=nasir-ud-daulah#search_anchor  ক্ষমতায় উত্থান নাসির জং ১৭৪৮ সাল থেকে ১৭৫০ সাল পর্যন্ত হায়দ্রাবাদ রাজ্য শাসন করেছেন। পিতার মৃত্যুর পর তিনি ক্ষমতাপ্রাপ্ত হন।  দ্বিতীয় কর্ণাটক যুদ্ধ  নিজামের মৃত্যুর পর নাসির জং ও নিজামের দৌহিত্র মুজাফফর জঙের মধ্যে উত্তরাধিকার নিয়ে লড়াই শুরু হয়। এসময় চান্দা সাহিব বলে পরিচিত হুসাইন দোস্ত খান মুজাফফর জঙের সাথে মিত্রতা স্থাপন করেন এবং আর্কোটের নবাব আনোয়ারউদ্দিন মুহাম্মদ খানের বিরুদ্ধে ষড়যন্ত্র শুরু করেন। চান্দা সাহিব নিজে কর্ণাটকের নবাব হতে চাইছিলেন।  ইউরোপীয়রা এসময় দক্ষিণাত্য ও কর্ণাটকের বিষয়াদিতে সরাসরি জড়িয়ে পড়ে। এর ফলে ইউরোপে দুই পক্ষের মধ্যে শান্তি বজায় থাকলেও ব্রিটিশ ইস্ট ইন্ডিয়া কোম্পানি ও ফরাসি ইস্ট ইন্ডিয়া কোম্পানির মধ্যে দ্বিতীয় কর্ণাটক যুদ্ধ সংঘটিত হয়।  ফরাসিরা চান্দা সাহিব ও মুজাফফর জঙের পক্ষাবলম্বন করে। শীঘ্রই যুক্তরাজ্য হস্তক্ষেপ করে। ফরাসিদের প্রভাব খর্ব করার জন্য তারা নাসির জং এবং মৃত নবাব আনোয়ারউদ্দিন মুহাম্মদ খানের পুত্র মুহাম্মদ আলি খান ওয়ালাজাহকে সমর্থন দেয়। নবাব আনোয়ারউদ্দিন ১৭৪৯ সালে আম্বুরের যুদ্ধে নিহত হয়েছিলেন। 	 প্রাথমিকভাবে ফরাসিরা সফল হয়। তারা তাদের প্রতিপক্ষদের পরাজিত ও হত্যা করে নিজ সমর্থকদের ক্ষমতায় বসতে সহায়তা করে। ১৭৫০ সালের ১৬ ডিসেম্বর তাদের প্রতিপক্ষ নাসির জং কাডাপার নবাব হিম্মত খানের হাতে নিহত হন। তাকে খুলাদাবাদে সাইয়িদ বুরহানউদ্দিনের মাজারে দাফন করা হয়। এরপর মুজাফফর জং হায়দ্রাবাদের নিজাম হন।  পরবর্তীতে ১৭৫১ সালে ইংরেজরা রবার্ট ক্লাইভের নেতৃত্বে আর্কো‌ট দখল করে। ১৭৫৪-৫৫ সালে স্বাক্ষরিত পন্ডিচেরির চুক্তির মাধ্যমে যুদ্ধ সমাপ্ত হয়। মুহাম্মদ আলি খান ওয়ালাজাহ কর্ণাটকের নবাব হিসেবে স্বীকৃতি পান। ফরাসি অধিনায়ক জোসেফ ফ্রাঙ্কোস ডুপ্লেইক্সকে ফ্রান্স ফিরে যেতে বলা হয়। ফরাসি ইস্ট ইন্ডিয়া কোম্পানির পরিচালকরা ডুপ্লেইক্সের রাজনৈতিক উচ্চাকাঙ্ক্ষা নিয়ে অসন্তুষ্ট ছিলেন। এ কারণে তাদের আর্থিক ক্ষয়ক্ষতি হয়েছিল। ১৭৫৪ সালে গোডেহু তার স্থলাভিষিক্ত হন।  পদসমূহ আওরঙ্গবাদের সুবাদার ১৭৪৫–১৭৪৬ নিজাম  তথ্যসূত্র  বহিঃসংযোগ Brief biography Hyderabad's history  বিষয়শ্রেণী:মুঘল অভিজাত বিষয়শ্রেণী:১৭১২-এ জন্ম বিষয়শ্রেণী:১৭৫০-এ মৃত্যু বিষয়শ্রেণী:ভারতীয় মুসলিম বিষয়শ্রেণী:হায়দ্রাবাদের নিজাম বিষয়শ্রেণী:বুরহানপুরের ব্যক্তিত্ব বিষয়শ্রেণী:হায়দ্রাবাদ রাজ্য বিষয়শ্রেণী:১৮শ শতাব্দীর ভারতীয় মুসলিম
পরিসংখ্যান অনুযায়ী, ভট্টাচার্য কোণ (যা পরিসংখ্যানিক কোণ নামেও পরিচিত) সসীম সম্ভাব্যতা ক্ষেত্রের ভিত্তিতে সংজ্ঞায়িত দুটি সম্ভাব্যতার পরিমাপের মধ্যকার দূরত্বের পরিমাণ। একে নিম্নোক্তভাবে সংজ্ঞায়িত করা হয়:     যেখানে, pi ও qi হল i = 1, ..., n বিন্দুতে সম্ভাব্যতা। এবং     হল ভট্টাচার্য গুণক।  ভট্টাচার্য দূরত্ব গোলকক্ষেত্রের সম্ভাব্যতা সহজলভ্য করার মাধ্যমে গোলক -এর অরথ্যান্টের জিওডসিক দূরত্ব, যা -এর রূপান্তরের দ্বারা প্রকাশিত হয়।  এই দূরত্ব ফিশার মেট্রিকের সঙ্গে সামঞ্জস্যপূর্ণ। এটি বুরিশ দূরত্বের সঙ্গেও সম্পর্কিত।  ভারতীয় বাঙালি পরিসংখ্যানবিদ অনিল কুমার ভট্টাচার্য এটি উপস্থাপন করেন।  আরও দেখুন  অনিল কুমার ভট্টাচার্য  ভট্টাচার্য দূরত্ব  ভট্টাচার্য গুণক   তথ্যসূত্র   বিষয়শ্রেণী:অনিল কুমার ভট্টাচার্য বিষয়শ্রেণী:পরিসংখ্যান
হল মাঙ্গা/আনিমে সিরিজ। যেটির সৃষ্টি করেছেন মারবেলের স্ট্যান লী এবং বোনস অ্যানিমেশন। স্কোয়ার ইনিক্স প্রকাশিত মাসিক গ্যানগ্যান ম্যাগাজিনে এটি প্রকাশিত হয়। এই সিরিজ ২০০৯ সালের সেপ্টেম্বরে প্রথম ধারাবাহিক হিসেবে নির্মাণ শুরু হয় এবং টিভি টোকিও ও অন্যান্য চ্যানেলে ২০১০ খ্রিষ্টাব্দের ১লা এপ্রিল দেখানো শুরু হয়।  কাহিনীসংক্ষেপ thumb|হিরোম্যানের স্ক্রিনশট জয়ি নামক একটি কিশোর মার্কিন যুক্তরাষ্ট্রে লস এঞ্জেলে বাস করে। তার দাদীর সাথে। সে একটি রেস্তোরায় কাজ করে। ঐ কাছে যা আয় করে তা ছিল পরিমাণে স্বল্প। সে তার জীবন উদাসীনতার সাথে কাটাত। একদিন হঠাৎ জানতে পারল বাজারে নতুন খেলনা এসেছে। যেটির নাম হেয়বু। সে ভেবেছিল এই খেলনার মাধ্যমে তার জীবন বদলে যাবে। কিন্তু সে খেলনা ক্রয় করতে ব্যর্থ হয়। সে কাজ করে যে বেতন পেত তা স্বল্প। হঠাৎ একদিন বিদ্যালয়ে যাওয়ার পথে সে হেয়বু পায়। কিন্তু সেটি ছিল ভাঙ্গা। ফলে সে সেটি তার বাড়ি নিয়ে যায়। এবং সেটিকে পুনরায় ঠিক করে। এরপর তার বাড়ি হঠাৎ এক বজ্রপাত হয়। যাতে খেলনাটি শক্তি পায় আর জীবিত হয়। তখন জয়ি এর নামকরণ করে হিরোম্যান। এই শক্তিকে কাজে লাগিয়ে সে পৃথিবীকে শত্রুদের হাত থেকে রক্ষা করে।  তথ্যসূত্র  বহিঃসংযোগ Heroman  at Square Enix's Monthly Shōnen Gangan  Heroman  at TV Tokyo  Heroman official anime website   বিষয়শ্রেণী:মাঙ্গা ধারাবাহিক বিষয়শ্রেণী:মাঙ্গা ভিত্তিক অ্যানিমে ধারাবাহিক বিষয়শ্রেণী:শৌনেন মাঙ্গা বিষয়শ্রেণী:২০০৯-এর মাঙ্গা বিষয়শ্রেণী:২০১০-এ অভিষিক্ত অ্যানিমে টেলিভিশন ধারাবাহিক
কইমই বলিউড সম্পর্কিত একটি ওয়েবসাইট যা বলিউডের খবর, বক্স অফিসের রিপোর্ট এবং চলচ্চিত্র রিভিউ প্রদান করে। ২০১৬ সালের ফেব্রুয়ারি মাস অনুযায়ী ভারতে এটির আলেক্সা র‍্যাংকিং ৭৩২।   ইতিহাস  ২৩ নভেম্বর ২০০৯ এ কনটেস্ট২উইন.কম এবং কমল নাহতার ফেইথ এন্টারটেইনমেন্ট যৌথভাবে কইমই.কম চালু করে। কমল নাহতা কইমইয়ের সহ-প্রতিষ্ঠাতা ও সম্পাদক।   তথ্যসূত্র   বিষয়শ্রেণী:অনলাইন চলচ্চিত্র ডেটাবেজ বিষয়শ্রেণী:২০০৯-এ প্রতিষ্ঠিত বিষয়শ্রেণী:হিন্দি ভাষার গণমাধ্যম
সোশ্যালিস্ট অল্টারনেটিভ হল যুক্তরাজ্যের একটি ট্রটস্কিস্ট গ্রুপ, আন্তর্জাতিক সমাজতান্ত্রিক বিকল্পের অংশ।   ইতিহাস  সমাজতান্ত্রিক বিকল্প ২০১৯ সালে প্রতিষ্ঠিত হয়েছিল।  দলটি ২০২০ সালে সালফোর্ডে একটি "পিপলস অ্যাসেম্বলি" বিক্ষোভে অংশ নিয়েছিল, সরকার দাবি করে যে ফার্লো স্কিমটি বন্ধ হয়ে যাওয়ায় শ্রমজীবী লোকদের সমর্থন অব্যাহত রাখা উচিত।  তথ্যসূত্র   বিষয়শ্রেণী:২০১৯-এ প্রতিষ্ঠিত রাজনৈতিক দল বিষয়শ্রেণী:মিলিট্যান্ট টেন্ডেন্সি
লি সল্ক (২২ ডিসেম্বর, ১৯২৬  - ২ মে, ১৯৯২) ছিলেন একজন শিশু মনোবিজ্ঞানী এবং লেখক, যিনি শিশুদের উপর হৃদস্পন্দনের শব্দের শান্ত প্রভাব আবিষ্কার করার জন্য কৃতিত্ব পান।   তার জীবনের শেষ তৃতীয়াংশে, সল্ক বিভিন্ন টেলিভিশন শো এবং বক্তৃতা হলগুলিতে প্রচুর জনসাধারণের উপস্থিতিতে আলোচনা করতেন। তিনি শিশুদের, বিশেষ করে শিশুদের লালন-পালন করার বিষয়ে পরামর্শ দেওয়ার জন্য এই স্থানগুলি ব্যবহার করতেন। Seattle Times obituary . Retrieved 2011-01-07.   জীবনের প্রথমার্ধ  সল্ক ছিলেন রুশ ইহুদি অভিবাসী ডোরা (প্রেস) এবং ড্যানিয়েল সল্কের ছোট ছেলে। তিনি নিউইয়র্কে জন্মগ্রহণ করেন এবং লালিত-পালিত হন। পোলিও ভ্যাকসিনের উদ্ভাবক জোনাস সল্ক ছিলেন তার বড় ভাই।   সল্ক মিশিগান বিশ্ববিদ্যালয়ে পড়াশোনা করেছেন। New York Times obituary. Retrieved 2011-01-07.   ব্যক্তিগত জীবন  সল্ক দুইবার বিয়ে করেছিলেন, প্রথমে কার্স্টিন এবং তারপর মেরি জেনকে। প্রথম বিয়ে থেকে তার দুই সন্তান ছিল।   সাল্ক সংক্ষিপ্তভাবে দক্ষিণ ক্যারোলাইনার ক্যাথরিন এইচ ওয়াটার্সকে বিয়ে করেছিলেন। তাদের বিয়ে ১৯৮২ সালে নিউইয়র্কে হয়েছিল।   সল্ক ক্যান্সারে আক্রান্ত হন এবং ম্যানহাটনের একটি হাসপাতালে ২ মে, ১৯৯২ সালে ৬৫ বছর বয়সে মারা যান  সল্ক কর্নেল ইউনিভার্সিটি মেডিকেল সেন্টারের অধ্যাপক ছিলেন।    তথ্যসূত্র   বিষয়শ্রেণী:১৯২৬-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন ইহুদি বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী বিষয়শ্রেণী:নিউ ইয়র্ক (অঙ্গরাজ্য)-এর লেখক বিষয়শ্রেণী:ইহুদি চিকিৎসক বিষয়শ্রেণী:শিশু মনোবিজ্ঞানী বিষয়শ্রেণী:২০শ শতাব্দীর মার্কিন চিকিৎসক
তেরশ গোয়ালা হলেন আসামের ভারতীয় জনতা পার্টির রাজনীতিবিদ। তিনি ২০১৬ সালে দুলিয়াজন আসন থেকে আসাম বিধানসভা নির্বাচনে নির্বাচিত হয়েছিলেন। Language, attire diversity in HouseA state of crorepati MLAs   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:আসাম বিধানসভার সদস্য ২০২১-২০২৬ বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আসাম বিধানসভার সদস্য ২০১৬-২০২১ বিষয়শ্রেণী:ডিব্রুগড় জেলার ব্যক্তি বিষয়শ্রেণী:১৯৭৪-এ জন্ম
থাম্ব|300x300পিক্সেল|নিউক্লিওসোমে সারিবদ্ধ হয়ে থাকা হিস্টোন জীববিজ্ঞানে, ইউক্যারয়োটিক প্রাণীকোষের নিউক্লাইয়ে প্যাকেজ হয়ে ডিএনএর গাঠনিক একককে সুষমভাবে রাখা উচ্চ এলকালাইন যে প্রোটিন পাওয়া যায়, এদের হিস্টোন বলে। ক্রোমাটিনের প্রধান প্রোটিন অংশ হিসেবে ডিএনএ কে আবদ্ধ করে রাখতে , জিন রেগুলেশনে হিস্টোন অবদান রাখে। হিস্টোনের অনুপস্থিতিতে ক্রোমোজোমের দৈর্ঘ্য অনেক লম্বা হত। মানবদেহে প্রায় ১.৮ মিটার দৈর্ঘ্যের ২৩ জোড়া ক্রোমোজম। হিস্টোন না থাকলে ৯০ মাইক্রোমিটার ক্রোমাটিন মাইটোসিস প্রক্রিয়ায় প্রতিরূপ তৈরি করে প্রায় ১২০ মাইক্রোমিটার দৈর্ঘের ক্রোমোজোম তৈরি করতো।   শ্রেণী ও হিস্টোনের প্রকারভেদ  প্রধান পাঁচ হিস্টোন পরিবার এখন পর্যন্ত পাওয়া যায়। এরা হচ্ছে- H1/H5, H2A, H2B, H3, and H4. হিস্টোন এইচ২এ (H2A),এইচ২বি (H2B),এইচ৩(H3) এবং এইচ৪(H4) প্রধান বা কোর হিস্টোন নামে পরিচিত। হিস্টোন এইচ১/এইচ৫(H1/H5) লিংকার হিস্টোন বলা হয়।   মানবদেহের হিস্টোন প্রোটিনের তালিকা লিপিবদ্ধ করা হল: বৃহৎ পরিবারপরিবারসাব-পরিবারসদস্যলিংকার H1 H1F H1F0, H1FNT, H1FOO, H1FX H1H1 HIST1H1A, HIST1H1B, HIST1H1C, HIST1H1D, HIST1H1E, HIST1H1Tপ্রধান বা কোর H2A H2AF H2AFB1, H2AFB2, H2AFB3, H2AFJ, H2AFV, H2AFX, H2AFY, H2AFY2, H2AFZ H2A1 HIST1H2AA, HIST1H2AB, HIST1H2AC, HIST1H2AD, HIST1H2AE, HIST1H2AG, HIST1H2AI, HIST1H2AJ, HIST1H2AK, HIST1H2AL, HIST1H2AM H2A2 HIST2H2AA3, HIST2H2AC H2B H2BF H2BFM, H2BFS, H2BFWT H2B1 HIST1H2BA, HIST1H2BB, HIST1H2BC, HIST1H2BD, HIST1H2BE, HIST1H2BF, HIST1H2BG, HIST1H2BH, HIST1H2BI, HIST1H2BJ, HIST1H2BK, HIST1H2BL, HIST1H2BM, HIST1H2BN, HIST1H2BO H2B2 HIST2H2BE H3 H3A1 HIST1H3A, HIST1H3B, HIST1H3C, HIST1H3D, HIST1H3E, HIST1H3F, HIST1H3G, HIST1H3H, HIST1H3I, HIST1H3J H3A2 HIST2H3C H3A3 HIST3H3 H4 H41 HIST1H4A, HIST1H4B, HIST1H4C, HIST1H4D, HIST1H4E, HIST1H4F, HIST1H4G, HIST1H4H, HIST1H4I, HIST1H4J, HIST1H4K, HIST1H4L H44HIST4H4   ইতিহাস  ১৮৮৪ সালে বিজ্ঞানী আলব্রেখট কোসেল হিস্টোনের অস্তিত্ব আবিষ্কার করেন। ১৯শতকে জার্মান শব্দ "হিস্টোন" থেকে এর নামকরণ করা হয়, যা মূলতঃ গ্রীক শব্দ হিস্টানি বা হিস্টোস থেকে এসেছে।    অন্যান্য ক্ষেত্র    ডিএনএ ক্ষতি  হিস্টনের পরিবর্তন ডিএনএর গাঠনিক পরিবর্তনে বিশেষ ভূমিকা রাখে। এছাড়াও অতিবেগুনী রশ্মি হতে ডিএনএর সুরক্ষা হিস্টোন নিশ্চিত করে।   সেরিন ১৩৯serine 139 (γH2AX) তে  এইচ২এ এক্স (H2AX) এর ফসফোরাইলেশন    গামা এইচ২এএক্স (gamma H2AX) নামে পরিচিত একটি ডিএনএ ডাবল স্ট্র্যান্ড ব্রেক মার্কার, ডিএনএ ক্ষতিগ্রস্ত হওয়ার ফলে তৈরি হয়। ডিএনএ ডাবল স্ট্র্যান্ডে ভাঙ্গন ধরার আদি পর্যায়ে এইচ২এএক্স এর ফসফোরাইলেশন শুরু হয়।   এটি পরীক্ষিত যে, গামা এইচ২এএক্স জিনোমের স্থায়িত্ব ধরে রাখতে ভূমিকা পালন করে।  এইচ৩লাইসিন৫৬(H3K56Ac)-এর  এসিটাইলেশন    এইচ৩লাইসি২৬এসিএক্স জিনোমের স্থায়ীত্বের জন্য গুরুত্বপূর্ণ। p300/Rtt109 কমপ্লেক্স দ্বারা এইচ৩লাইসি২৬এসিএক্স (H3K56) এসিটাইলেটেড হয়।  কিন্তু ডিএনএ ক্ষতিগ্রস্ত হওয়ার কাছাকাছি এলাকায় আবার ডিএসিটাইলেটেড হয়। ফলে গুরুত্বপূর্ণ "ফোর্ক এর দূর্যোগ ঘটে না। ফাঞ্জাই এর ডিএনএ রেপ্লিকেশনে এইচ৩লাইসি২৬এসিএক্স এন্টিবায়োটিক উন্নতিকে লক্ষ্য করে গুরুত্বপূর্ণ ভূমিকা পালন করে।   আরোও দেখুন    তথ্যসূত্র   বিষয়শ্রেণী:বংশাণুবিজ্ঞান বিষয়শ্রেণী:আমিষ বিষয়শ্রেণী:অণুজীববিজ্ঞান বিষয়শ্রেণী:জৈব রসায়ন বিষয়শ্রেণী:জীববিজ্ঞান পরিভাষা বিষয়শ্রেণী:প্রোটিন
thumb|কিকলী নৃত্য কিকলী (, উচ্চারণ: কিক-লী), কিকলিও বলা হয়, পাঞ্জাবি মেয়েদের একটি লোক নৃত্য। এটি উত্তর ভারত এবং পাকিস্তানের বালিকা এবং কিশোরীদের দ্বারাও পরিবেশিত হয়। এই নৃত্যে দুটি মেয়ে মুখোমুখি আড়াআড়িভাবে হাত ধ'রে একসাথে বৃত্তাকারে ঘোরে এবং বৃত্তাকারে চলার সময় তাদের অবস্থানের ভারসাম্য রক্ষা করে। এটি সাধারণত কিশোরী মেয়েদের মধ্যে জনপ্রিয় এবং যুগ্মভাবে এই নৃত্য পরিবেশন করা হয়। মেয়েরা একত্রিত হয়ে প্রচুর শক্তি, উদ্যোগ এবং উৎসাহ নিয়ে এই নৃত্য পরিবেশন করে। এই সময় তালি দিয়ে বিভিন্ন ধরনের গান গাওয়া হয়।  নৃত্য শৈলী  অল্প বয়সী মেয়েদের কাছে কিকলী একটি নাচের চেয়ে খেলাধুলা বেশি। দুজন মেয়ে একে অপরের মুখোমুখি দাঁড়ায় এবং তাদের দেহগুলি পেছনের দিকে ঝুঁকিয়ে রাখে, আড়াআড়িভাবে একজন অন্যজনের হাত ধরে থাকে। এই অবস্থানে তাদের বাহু সর্বাধিক প্রসারিত থাকে হাত দৃঢ়ভাবে আবদ্ধ থাকে। এইভাবে তারা দ্রুত ঘুরতে থাকে এবং তাদের দোপাট্টা বাতাসে ভাসমান হয়। গোড়ালিতে পরা কিঙ্কিণী থেকে শব্দ হতে থাকে। অন্যান্য মহিলারা তালি দিয়ে গান গেয়ে তাদের আরও দ্রুত ঘুরতে উৎসাহ দেয়। কখনও কখনও চারজন কিশোরী এই নৃত্য সম্পন্ন করে। এই নৃত্যের সাথে সম্পর্কিত লোক গানের বিভিন্ন বৈচিত্র্য রয়েছে।  পরিবেশন কিকলী নৃত্যটি আসলে ক্রীড়ার মধ্যে ধরা হয়, কারণ উচ্চবেগে একসাথে ঘুরতে গেলে জোরালো অনুশীলনের প্রয়োজন হয়। বেশিরভাগ ক্ষেত্রে এই নৃত্যটি বিদ্যালয়ে বা নতুন বিবাহিত মেয়েরা তাদের বাবা-মায়ের বাড়িতে ফিরে এলে তাদের দ্বারা পরিবেশন করা হয়। এই নৃত্যটি ন্যূনতম দুজন মেয়ে পরিবেশন কর, তবে তিন বা চারজনেও এই নৃত্য পরিবেশন করতে পারে। তারা তাদের শরীরকে তাদের পিছনে ঝোঁকায় এবং মাটিতে পা ঠুকে তাদের ঘূর্ণন শুরু করে। কিকলী নৃত্যের সময় যে কয়েকটি গান গাওয়া হয় তা শুনতে ভাল লাগে তবে বেশিরভাগ কিকলী গান বিষয়ভিত্তিক এবং পরিস্থিতি সম্পর্কিত। এই গানের কয়েকটি উদাহরণ:-  কিকলী ক্লীর দি,  পাগ মেরে বীর দি,  দুপাট্টা মেরে ভাই দা,  ফিটে মুন জাওয়াই দা। তথ্যসূত্র  বিষয়শ্রেণী:পাঞ্জাবি সংস্কৃতি বিষয়শ্রেণী:ভারতীয় লোকনৃত্য
কো হিয়ং-জিন (; জন্ম ২০ জুন ১৯৮২) একজন অভিজ্ঞ দক্ষিণ কোরিয়ান ফুটবল রেফারি। তিনি ২০০৯ সাল থেকে ফিফা-এর অন্তর্ভুক্ত আন্তর্জাতিক রেফারি হিসেবে নিয়মিত দায়িত্ব পালন করছেন। কো হিয়ং-জিন কে-লিগ-এ রেফারিং শুরু করেন এবং দক্ষতার জন্য প্রশংসিত হন। তিনি এএফসি চ্যাম্পিয়ন্স লিগ-এর গুরুত্বপূর্ণ ম্যাচ পরিচালনা করেছেন। ২০১৯ সালে তিনি এএফসি এশিয়ান কাপ-এ নিয়োগপ্রাপ্ত হন। এই টুর্নামেন্টে তিনি গ্রুপ ও নকআউট পর্বের ম্যাচ পরিচালনা করেন।  তিনি ফিফা বিশ্বকাপ বাছাইপর্ব ও এএফসি অনূর্ধ্ব-২৩ চ্যাম্পিয়নশিপ-এও দায়িত্ব পালন করেছেন। ২০২৩ এএফসি এশিয়ান কাপে তিনি আবার রেফারি হিসেবে নিযুক্ত হন।  খেলোয়াড়ি জীবন  ২০১৪ এএফসি চ্যাম্পিয়ন্স লিগ ফাইনাল-এ চতুর্থ রেফারি হিসেবে ছিলেন।  ২০১৮ ফিফা বিশ্বকাপ বাছাইপর্বে জাপান বনাম অস্ট্রেলিয়া ম্যাচ পরিচালনা করেন।  ২০২০ এএফসি অনূর্ধ্ব-২৩ চ্যাম্পিয়নশিপ ফাইনাল পরিচালনা করেন।  এএফসি এশিয়ান কাপ  ২০১৯ এএফসি এশিয়ান কাপ – সংযুক্ত আরব আমিরাত তারিখ  ম্যাচ  ভেন্যু  রাউন্ড ৯ জানুয়ারি ২০১৯   –   শারজা  গ্রুপ পর্ব  তথ্যসূত্র  বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরিয়ান ফুটবল রেফারি বিষয়শ্রেণী:২০২৩ এএফসি এশিয়ান কাপ রেফারি
মণিরামপুর মডেল পলিটেকনিক ইন্সটিউট প্রতিষ্ঠিত ২০১১ খ্রিষ্টাব্দে।  গণপ্রজাতন্ত্রী বাংলাদেশে সরকারের শিক্ষামন্ত্রনালয় ও বাংলাদেশ কারিগরি শিক্ষাবোর্ড  কর্তৃক অনুমোদত প্রাপ্ত হয় ২০১২ খ্রিষ্ট্রাব্দে।   অবস্থান  যশোর জেলার মণিরামপুর উপজেলার মণিরামপুর পৌর শহরের  মণিরামপুর- রাজগঞ্জ সড়কের রাজগঞ্জ মোড় নামকস্থানের হরিহরনদীর পার্শ্বে অবস্থিত।   ইতিহাস    শিক্ষা কার্যক্রম    বিষয়    পুরকৌশল  তড়িৎ ও ইলেক্ট্রনিক প্রকৌশল  যন্ত্র প্রকৌশল  কম্পিউটার প্রকৌশল  তড়িৎযন্ত্র প্রকৌশল   অবকাঠামো    আরও দেখুন    যশোর পলিটেকনিক ইনস্টিটিউট  এসএম সুলতান বেঙ্গল চারুকলা মহাবিদ্যালয়  খুলনা মহিলা পলিটেকনিক ইনস্টিটিউট   তথ্যসূত্র   বিষয়শ্রেণী:খুলনা বিভাগের পলিটেকনিক ইনস্টিটিউট বিষয়শ্রেণী:২০১১-এ বাংলাদেশে প্রতিষ্ঠিত বিষয়শ্রেণী:২০১১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:যশোর জেলার শিক্ষাপ্রতিষ্ঠান বিষয়শ্রেণী:বাংলাদেশের কারিগরি শিক্ষাপ্রতিষ্ঠান বিষয়শ্রেণী:বাংলাদেশের বেসরকারি পলিটেকনিক ইনস্টিটিউট
কৈলাসনাথ মহাদেব ভাস্কর্য (হিন্দি: कैलाशनाथ महादेव) বিশ্বের সব চেয়ে উঁচু শিব ভাস্কর্য। এটি হিমালয় দুহিতা নেপালের রাজধানী কাঠমান্ডু থেকে ২০ কিমি দূরে সাঙ্গা নামক স্থানে অবস্থিত। কপার, জিংক, কংক্রিট এবং স্টিলে নির্মিত এই ভাস্কর্যটি ১৪৪ ফুট উঁচু; যা উচ্চতার দিক দিয়ে বিশ্বে চতুর্দশ।   ইতিহাস  এটির নির্মাণ কাজ ২০০৪ সালে শুরু হয় এবং ২০১১ সালে সমাপ্ত হয়। কমল জৈন নামক একজন নেপালি ব্যবসায়ী এই ভাস্কর্যটি নির্মাণে অনুদান দেন।    পর্যটন এবং দর্শনার্থী  প্রতি সপ্তাহে প্রায় ৫০০০ দর্শনার্থী এটি দেখতে আসেন। সাপ্তাহিক ছুটির দিনে এবং অন্যান্য ছুটির দিনে এটি অন্যতম একটি দর্শনিয় স্থান হিসেবে বিবেচিত হয় নেপালে।   তথ্যসূত্র   বিষয়শ্রেণী:ভাস্কর্য বিষয়শ্রেণী:শিব মূর্তি বিষয়শ্রেণী:নেপালের দর্শনীয় স্থান বিষয়শ্রেণী:শিল্পকলায় শিব বিষয়শ্রেণী:নেপালের শিব মন্দির বিষয়শ্রেণী:নেপালের সংস্কৃতি বিষয়শ্রেণী:কাঠমান্ডু জেলার হিন্দু মন্দির বিষয়শ্রেণী:শিবের রূপভেদ বিষয়শ্রেণী:দেবতার ভাস্কর্য বিষয়শ্রেণী:২০১০-এর ভাস্কর্য
গোল্ডেন হর্ন বা সুবর্ণ শৃঙ্গ হলো তুরস্কের ইস্তাম্বুল শহরের বসফরাস প্রণালীর একটি ঐতিহাসিক খাঁড়ি।  গোল্ডেন হর্ন বলতে আরো বোঝানো হতে পারে:   জোলোটোই রোগ, বা সুবর্ণ শৃঙ্গ সাগর, ভ্লাদিভোস্টক শহরের একটি আশ্রয়যুক্ত শিং-আকৃতির উপসাগর, মহান পিটার উপসাগর (জাপান সাগর) থেকে বিচ্ছিন্ন।  জ্লাতলি রাত, বা সুবর্ণ শৃঙ্গ, ক্রোয়েশিয়ার ডালমাশীয় উপকূলে অবস্থিত একটি ক্ষুদ্র অংশ।  গোল্ডেন হর্ন (কলোরাডো), মার্কিন যুক্তরাষ্ট্রের কলোরাডোর একটি পর্বত।  গোল্ডেন হর্ন (ওয়াশিংটন), ওয়াশিংটন অঙ্গরাজ্যের একটি পর্বত।  গ্যালেহাসের সুবর্ণ শৃঙ্গ, একটি প্রত্নতাত্ত্বিক নিদর্শন।  গোল্ডেন হর্ন (ঘোড়া), একটি ভালো বংশের ঘোড়া।  দ্য গোল্ডেন হর্ন (উপন্যাস), একটি ১৯৮৫ সালের উপন্যাস।  সুবর্ণ শৃঙ্গ (কিংবদন্তি), একটি স্লোভেনীয় কিংবদন্তি।
ভাঙ্গা জংশন রেলওয়ে স্টেশন বাংলাদেশের ঢাকা বিভাগের ফরিদপুর জেলার ভাঙ্গা উপজেলায় অবস্থিত। রাজবাড়ী-ভাঙ্গা লাইন  এবং ঢাকা-যশোর লাইন এখানে মিলিত হয়ে রেলওয়ে জংশন স্টেশন তৈরি হয়।  ইতিহাস পদ্মা সেতু রেল সংযোগ প্রকল্পের আওতায় বাংলাদেশের দক্ষিণ এবং দক্ষিণ পশ্চিমাঞ্চলকে রেল যোগাযোগের আওতায় আনা হয়। প্রথম ধাপে ঢাকার কমলাপুর থেকে দক্ষিণ-পশ্চিমাঞ্চলের জেলা যশোর পর্যন্ত ১৭২ কিলোমিটার ব্রডগেজ রেললাইন নির্মাণ করা হচ্ছে। ২০২৪ সালে পুরো প্রকল্পের কাজ শেষ করার সময়সীমা নির্ধারণ করা হয়েছে। রাজবাড়ী-ভাঙ্গা লাইনের ভাঙ্গা রেলওয়ে স্টেশন থেকে ভাঙ্গা জংশন রেলওয়ে স্টেশন পর্যন্ত নির্মাণ করার ফলে স্টেশনটি জংশন স্টেশনে পরিণত হয়। ভাঙ্গা জংশন রেলওয়ে স্টেশন থেকে পায়রা বন্দর পর্যন্ত রেলপথের নির্মাণ কাজ চলছে।   পরিষেবা  ভাঙ্গা জংশন রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:   জাহানাবাদ এক্সপ্রেস  রূপসী বাংলা এক্সপ্রেস  নকশীকাঁথা কমিউটার  আরো দেখুন বাংলাদেশের রেলওয়ে স্টেশনের তালিকা    তথ্যসূত্র   বিষয়শ্রেণী:ফরিদপুর জেলার রেলওয়ে স্টেশন বিষয়শ্রেণী:ভাঙ্গা উপজেলা বিষয়শ্রেণী:বাংলাদেশের রেলওয়ে জংশন স্টেশন
বাংলাদেশ হকি ফেডারেশন বাংলাদেশের হকি খেলার প্রশাসনিক সংস্থা। ১৯৭১ সালে এটি প্রতিষ্ঠিত হয়। ১৯৭৩ সালে বাংলাদেশ আন্তর্জাতিক হকি ফেডারেশন ও ১৯৭৫ সালে এশীয় হকি ফেডারেশনের সদস্যপদ লাভ করে।।   ইতিহাস   শুভেচ্ছা দূত  thumb|140px|হকি খেলার প্রচারণায় শুভেচ্ছা দূত হলেন বাংলাদেশের খ্যাতিমান অভিনেতা রিয়াজ ১৫ ফেব্রুয়ারি, ২০১২ তারিখে বাংলাদেশের খ্যাতিমান চলচ্চিত্র তারকা রিয়াজ বাংলাদেশে হকি খেলাকে জনপ্রিয় করে তোলার লক্ষ্যে চুক্তিবদ্ধ হন। এতে তিনি শুভেচ্ছা দূত হিসেবে বাংলাদেশ হকি ফেডারেশনের সাথে একযোগে কাজ করবেন।দ্য ডেইলী স্টার, স্পোর্ট, পৃষ্ঠাঃ ১৭, মুদ্রিত সংস্করণ, ১৬ ফেব্রুয়ারি, ২০১২ইং  আরও দেখুন  বাংলাদেশ পুরুষ জাতীয় ফিল্ড হকি দল   তথ্যসূত্র    বহিঃসংযোগ   বিষয়শ্রেণী:বাংলাদেশে ফিল্ড হকি বিষয়শ্রেণী:হকি বিষয়শ্রেণী:খেলা বিষয়শ্রেণী:১৯৭১-এ প্রতিষ্ঠিত বিষয়শ্রেণী:বাংলাদেশে ক্রীড়া পরিচালনা পরিষদ
__TOC__   Rakib Billah Musician  ১৯ জুন ২০২২  সন্দেহভাজন সকপাপেট       সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  সক অ্যাকাউন্ট Seiz1e থেকে মোহাম্মদ সিজান নিবন্ধটি লেখা হয়েছে এবং মূল অ্যাকাউন্ট থেকে সেখানে ধারাবাহিক সম্পাদনা করা হচ্ছে। দুই অ্যাকাউন্টেরই মোহাম্মদ সিজান নিবন্ধের বাইরে কোন অবদান নেই। নিবন্ধে ব্যবহৃত চিত্রটি সম্ভ্যব আরেকটি সক Rakib360 থেকে আপলোড করা হয়েছে, অ্যাকাউন্টটি বাংলা উইকিপিডিয়ায় নিবন্ধিত নয়। ব্যবহারকারী নাম ও অবদান অনুসারে তারা একই ব্যক্তি বোঝা যাচ্ছে। ব্যবহারকারী পরীক্ষণের অনুরোধ করছি —শাকিল (আলাপ · অবদান) ১৫:৪৭, ১৯ জুন ২০২২ (ইউটিসি) আরও কিছু সক           উপরোক্ত একাউন্টগুলোও একই সক এবং এগুলো থেকে রাকিব বিল্লাহ ও এসংক্রান্ত আরও কয়েকটি শিরোনামের নিবন্ধে অবদান রাখা হয়েছিল। যদিও Rakib Billah Musician কে একবার আত্মপ্রচারণার কারণে সাময়িক বাধা দিয়েছিলাম। রিয়াজ (আলাপ) ১৬:৪৪, ১৯ জুন ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  সবগুলো একাউন্ট প্রমাণিত।  বাধাপ্রদান ও ট্যাগ করা হল। রিয়াজ (আলাপ) ১৬:৫৮, ১৯ জুন ২০২২ (ইউটিসি) লগ: পরবর্তী সুবিধার জন্য গ্রহণযোগ্য ও পরিচিত নামে সক পাতাটি WP:সকপাপেট তদন্ত/Sijann থেকে WP:সকপাপেট তদন্ত/Rakib Billah Musician এ স্থানান্তর করা হল। রিয়াজ (আলাপ) ১৭:০৫, ১৯ জুন ২০২২ (ইউটিসি)  ১১ মার্চ ২০২৪  সন্দেহভাজন সকপাপেট    মোহাম্মদ সিজান পাতাটি পুনঃতৈরি করা হয়েছে। —শাকিল (আলাপ · অবদান) ০১:৫৮, ১১ মার্চ ২০২৪ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  আচরণগত মিল থাকায় বাধা দেওয়া হলো। রিয়াজ (আলাপ) ০৪:৪৫, ১১ মার্চ ২০২৪ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২২ বিষয়শ্রেণী:উইকিপিডিয়া সকপাপেট তদন্ত/২০২৪
বন্দিপুরা জেলা হল ভারতের জম্মু ও কাশ্মীরের একটি জেলা। জেলা সদর হল বন্দিপুরা শহর।  জনসংখ্যার উপাত্ত ২০১১ সালের আদমশুমারি অনুসারে বন্দিপুরা জেলার জনসংখ্যা ৩,৯২,২৩২ জন। জেলাটির প্রতি বর্গকিলোমিটারে জনসংখ্যার ঘনত্ব ১,১৩৭ জন। ২০০১-এর দশকে এর জনসংখ্যা বৃদ্ধির হার ছিল ২৮.৬৫%। বন্দিপুরার লিঙ্গ অনুপাত রয়েছে প্রতি ১,০০০ পুরুষ প্রতি ৮৮৯ জন মহিলা এবং এর সাক্ষরতার হার ৫৬.২৮%।  নগর/গ্রামীণ জনসংখ্যা   ২০১১ সালের আদম শুমারির জন্য বন্দিপুরা জেলার মোট জনসংখ্যার মধ্যে ১৬.৬৬ শতাংশ জেলার নগর অঞ্চলে বাস করে। মোট ৬৫,৩৬১ জন শহরাঞ্চলে বাস করেন, যার মধ্যে পুরুষ ৩৫,৪১৭ জন এবং  ২৯,৯৪৪ জন মহিলা। ২০১১ সালের আদমশুমারির তথ্য অনুসারে বন্দিপুরা জেলার নগর অঞ্চলে লিঙ্গ অনুপাত ৮৪৫। একইভাবে ২০১১ সালের আদমশুমারিতে বন্দিপুরা জেলায় শিশু লিঙ্গের অনুপাত ছিল ৮৮৩। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ৭,৬১৭ জন, যার মধ্যে পুরুষ এবং মহিলা যথাক্রমে ৪,০৪৫ এবং ৩,৫৭২ জন। বন্দিপুরা জেলার এই শিশুসংখ্যার জনসংখ্যা মোট শহুরে জনসংখ্যার ১১.৪২%। বন্দিপুরা জেলায় গড় সাক্ষরতার হার ৬৫.৪৫% এবং পুরুষ ও মহিলাদের মধ্যে সাক্ষরতার হার যথাক্রমে ৭৫.৯৪% এবং ৫২.৯৬%। প্রকৃত সংখ্যায় ৩৭,৭৯২ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ২৩,৮২৫ জন এবং ১৩,৯৬৭ জন।  ২০১১ সালের আদম শুমারি অনুসারে বন্দিপুরা জেলার ৮৩.৩৪% জনগোষ্ঠী গ্রামে বাস করে। বন্দিপুরা জেলার গ্রামীণ অঞ্চলে মোট জনসংখ্যা ৩,২৬,৮৭১ জন, যার মধ্যে পুরুষ এবং মহিলার সংখ্যা যথাক্রমে ১,৭২,২৬৩ এন্ড ১,৫৪,৬০৮ জন। বন্দিপুরা জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৮৯৮ জন মহিলা। যদি বন্দিপুরা জেলার শিশু লিঙ্গের অনুপাতের ডেটা বিবেচনা করা হয়, তবে ১০০০ ছেলেদের প্রতি  ৮৯৩ টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে  ৫৪,১৩৭ জন, যার মধ্যে ছেলে ২৮,৫৯৬ জন এবং মেয়ে ২৫,৫৪১ জন।   গৃহহীন  ২০১১ সালে জম্মু ও কাশ্মীরের বন্দিপুরা জেলায় মোট ২২ পরিবার ফুটপাতে, বা গৃহহীন ভাবে বাস করে। ২০১১ সালের আদমশুমারির সময় গৃহহীন ভাবে বসবাসকারী সকলের মোট জনসংখ্যা ১৩৭ জন। এটি বন্দিপুরা জেলার মোট জনসংখ্যার প্রায় ০.০৩%।  ধর্ম  মুসলিম প্রধান রাজ্যে বন্দিপুরা জেলা হল একটি মুসলিম সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল  ৩,৯২,২৩২; হিন্দু ধর্মাবলম্বী ছিল ২.১৫%, মুসলমানরা ৯৭.৩৯%, শিখ ০.১৪% এবং খ্রিস্টান ০.১৫%। জেলাতে ৮,৪৩৯  জন হিন্দু, ৩৮২,০০৬ জন  মুসলিম,  ৫৫৫ জন শিখ ও ৫৭২২ জন খ্রিস্টান ধর্মের মানুষ বসবাস করেন।  তথ্যসূত্র   বহিঃসংযোগ  বিষয়শ্রেণী:জম্মু ও কাশ্মীরের জেলা বিষয়শ্রেণী:বন্দিপুরা জেলা বিষয়শ্রেণী:২০০৭-এ জম্মু ও কাশ্মীরে প্রতিষ্ঠিত
বাংলাদেশ ব্লেড ফ্যাক্টরী লিমিটেড হল বাংলাদেশ ইস্পাত ও প্রকৌশল করপোরেশনের অধীনস্থ বাংলাদেশ সরকারের মালিকানাধীন একটি সংস্থা। এটি রেজার ব্লেড উৎপাদন করে। "কোম্পানি আইন ১৯১৩" অনুযায়ী প্রতিষ্ঠানটি ১৯৮৬ সালে পাবলিক লিমিটেড কোম্পানি হিসেবে নিবন্ধিত হয়। সাইদুর রহমান বাংলাদেশ ব্লেড ফ্যাক্টরী লিমিটেডের বর্তমান ব্যবস্থাপনা পরিচালক।  ইতিহাস ১৯৭৬ সালে, বাংলাদেশ সরকার বাংলাদেশে একটি ব্লেড উৎপাদন কারখানা স্থাপনের জন্য যুক্তরাজ্য ভিত্তিক উইলকিনসন সোর্ড কোম্পানির সাথে একটি চুক্তির প্রস্তাব করে। প্রস্তাব পর্যালোচনা শেষে ২৭ এপ্রিল ১৯৭৯ সালে উইলকিনসন সোর্ডের সাথে বাংলাদেশ ইস্পাত ও প্রকৌশল কর্পোরেশন একটি চুক্তি স্বাক্ষর করে। চুক্তি মোতাবেক বাংলাদেশ ইস্পাত ও প্রকৌশল কর্পোরেশন ১৯৭৯ সালে একটি প্রকল্প প্রস্তাব শিল্প মন্ত্রণালয়ে প্রেরণ করে। পরে পরিকল্পনা কমিশনের অনুমোদন নিয়ে শিল্প মন্ত্রণালয় একটি ব্লেড ফ্যাক্টরী স্থাপনের জন্য ১৯৮০ সালে প্রকল্পটি অনুমোদন করে। ১৯৮০ সালে কারখানার নির্মাণ কাজ শুরু হয়। ১৯৮৫ সালে কারখানাটি বাণিজ্যিক উৎপাদন শুরু করে।  ১৯৮০-এর দশকে বাংলাদেশের ডাবল এজড সেফটি ব্লেডের মার্কেটে কোম্পানিটির সবচেয়ে বেশি শেয়ার ছিল। বেসরকারি কোম্পানিগুলি বাজারে প্রবেশ করলে, ২০০০ সালের পর থেকে এর মার্কেট শেয়ারে পতন ঘটে। তারপর থেকে কোম্পানিটির উৎপাদন এবং রাজস্ব কমে গেছে। ২০১৩-১৪ আর্থিক বছরে এটি ৭.৬ কোটি ব্লেড উৎপাদন করে, ২০১৯-এ যা কমে ৪.৭ কোটিতে দাঁড়ায়। বিপুল সংখ্যক বেসরকারি কোম্পানি থাকায়, সেন্টার ফর পলিসি ডায়ালগ সরকারি এই কারখানাটি বন্ধ করে দিতে সুপারিশ করেছে। তারা এছাড়াও কারখানাটিকে একটি শিল্প পার্কে পরিণত করার সুপারিশ করে।  ২০১০ সালে বাংলাদেশ সরকার ঢাকা স্টক এক্সচেঞ্জে কোম্পানিটির লোড শেয়ার বন্ধ করার পরিকল্পনা ঘোষণা করেছিল। ২০১৮ সালের ডিসেম্বরে বাংলাদেশ সরকার কোম্পানিটির আধুনিকীকরণের পরিকল্পনা ঘোষণা করে।  তথ্যসূত্র  বিষয়শ্রেণী:১৯৮৫-এ প্রতিষ্ঠিত প্রস্তুতকারক কোম্পানি বিষয়শ্রেণী:১৯৮৫-এ প্রতিষ্ঠিত বাংলাদেশী কোম্পানি বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:ঢাকা ভিত্তিক সংগঠন